ચોમાસાનો પ્રારંભ થઈ ચૂક્યો છે ત્યારે વરસાદની મજા લેવાની સાથે યુવાનો અને યુવતીઓ માટે મેકઅપ કરવા અને કર્યા બાદ ટકાવી રાખવો મુશ્કેલ બની જાય છે. ખાસ કરીને કૉલેજગર્લ્સ તેમજ વર્કિંગવુમન માટે આ સમસ્યા સર્જાય છે. ભેજવાળા વાતાવરણને લીધે પરસેવો થવાથી મેકઅપ ટકાવી રાખવાનું મુશ્કેલ બને છે. ચોમાસામાં કરવાના મેકઅપ અંગે ટિપ્સ આપતાં મેકઅપ આર્ટિસ્ટ અંજલિ ચાવડા કહે છે કે, “મેકઅપ કરતાં પહેલાં કેટલીક ચોક્કસ પ્રકારની કાળજી રાખો તો મેકઅપ લાંબો સમય ટકાવી રાખી શકાય છે.”